Täplä

Täplä on vuonna 2020 debytoinut tamperelainen yhtye, joka esittää suomenkielistä rockmusiikkia. Yhtyeen muodostavat laulaja-kitaristit Jaakko Wuolijoki ja Timo Järvensivu, rumpali Joonas Nieminen, basisti Jaakko Luoma, sekä kosketinsoittaja Jan-Mikael Träskelin.

Ura 
Järvensivu ja Wuolijoki tutustuivat tamperelaisen biisinkirjoituskollektiivin tapaamisissa vuonna 2019 ja kiinnostuivat toistensa tuotannosta. Pian miehet alkoivat työstää yhteistä projektia. Ajatuksena oli muodostaa yhtye, jossa ei olisi selkeää keulakuvaa.  Egotripin, Simon & Garfunkelin ja Pimeyden jalanjäljissä päätettiin kokeilla kahden liidilaulajan mallia. Bassoon saatiin Tammela 33100- ja Utopianisti-yhtyeissäkin vaikuttanut Jaakko Luoma ja rumpuihin Joonas Nieminen, jonka kanssa Wuolijoki oli soittanut jo vuosia.

Täplä debytoi kappaleella Kuin mitään ei olisi koskaan ollutkaan kesällä 2020 ja sai indiebändeille tärkeitä nostoja Spotifyn editorilistoille. Koronapandemian vaikeuttaessa keikkailua yhtye päätti keskittyä uusien biisien taltiointiin.  Samana vuonna julkaistiin singleinä vielä kappaleet Kellun, Paperilunta ja Satamaan, joista niin ikään kaikki nostettiin Spotifyn "Suomirock tänään" -listalle. Kappaleet ovat saaneet soittoa myös mm. YleX:n, Radio 957:n, Radio SUNin, Radio Soin ja Helsingin Lähiradion taajuuksilla.  Paperilunta nostettiin myös Radio 957:n Kaikkien aikojen parhaat manserock-biisit -listalle vuonna 2020.

Täplän debyyttialbumi Sotkuisempi pää julkaistiin huhtikuussa 2021. Siitä nostettiin keskeiseksi singleksi kappale Beverly Hills, joka valittiin myös finaaliviisikkoon Apulannan ja Genelecin yhteistyössä järjestämässä biisikilpailussa 2021. Koronarajoitusten vuoksi julkaisukeikka toteutettiin FB-striimin välityksellä ja Olkkarilive -sarjalla.  

Vuonna 2023 Täplä täydentyi viisijäseniseksi yhtyeessä pitkään keikkamuusikkona toimineen Jan-Mikael Träskelinin liityttyä mukaan riveihin.

Jäsenet 
 Jaakko Wuolijoki - laulu, akustinen kitara
 Timo Järvensivu - laulu, sähkökitara
 Joonas Nieminen - rummut 
 Jaakko Luoma - basso, laulu
 Jan-Mikael Träskelin - koskettimet

Julkaisut

Lähteet

Aiheesta muualla 
 Yhtyeen kotisivut

Suomalaiset popyhtyeet
2020-luvun yhtyeet ja sooloartistit